– Det virker som det er et veldig stort marked, sier kontorsjef for Tollregion Øst, Wenche Fredriksen.

Det ser ut som om det norske markedet er avhenging av hva som kommer over grensa. Wenche Fredriksen

– Enorme mengder

Halvårstallene fra Tollvesenet viser en gigantisk økning i antall hasjbeslag på Svinesund. Mens det i fjor ble smuglet 24 kilo, er det beslaglagt nesten 400 kilo så langt i år. Men det er ikke bare på Svinesund det har vært en økning. Også Tollregion Øst-Norge har hatt nesten en dobling av hasjbeslag.

– Det kommer enorme mengder narkotika inn til landet vårt og vi har hatt en kjempeøkning, sier hun.

Det er ikke bare hasj som har økt.

Heroin har hatt en tredobling fra 9 kilo i fjor til 30 så langt i år på Svinesund. I Tollregion Øst-Norge viser tallene det samme.

Wenche Fredriksen ved Tollregion Øst på Svinesund sier det er helt enormt hvor mye smugling av hasj har økt. Foto: Christopher Oulie

Khat er også i økning, med 300 kilo mer enn i fjor. Kun Amfetamin har hatt en tilbakegang fra 79 kilo i fjor til 21 kilo i år.

– Det sier bare at vår tilstedeværelse er viktigere enn noen sinne. Det ser ut som om det norske markedet er avhenging av hva som kommer over grensa.

Gjemmer narkotika på de utroligste steder

Selv om tallene er store, sier hun at fokuset er rettet spesielt mot narkotika.

– Vi har et fokus på narkotika, men ser at tilstedeværelsen er ekstra viktig for å få stanset smuglerne.

Hun sier beslagene er både tidkrevende og omfattende.

– Narkotikahund, scanner og dyktige tjenestemenn jobber daglig for å få stanset smuglerne, sier hun.

Fredriksen forteller at smuglerne burker ulike metoder for å hjemme narkotika. Metodene deres endrer seg hele tiden og de ligger alltid et hakk foran oss. Det finnes ingen grenser for hvor de gjemmer ting og de tror vi ikke finner det.

Hun sier videre at de aldri blir utlært på hvordan smuglerne opererer og at smuglerne gjemmer varene i alt fra bensintanker til bildører.

– Nå har vi så mange beslag at vi lærer hver eneste dag, sier hun.